wickkiey/tamil-wikipedia-markdown huggingface dataset:
# சோடியம் சல்பைட்டு



**சோடியம் சல்பைட்டு** (*Sodium sulfite*) என்பது Na<sub>2</sub>SO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில், நீரில் கரையக்கூடிய திடப்பொருளாகக் காணப்படுகிறது. வணிக ரீதியாக எதிர் ஆக்சிசனேற்றியாகவும், பாதுகாப்புப் பொருளாகவும் பயன்படுத்தப்படுகிறது. மரம் மற்றும் தாவர உலர் பொருள்களான லிக்னோசெல்லுலோசிக்கு பொருட்களின் கூழ்மமாக்கலுக்கும் சுத்திகரிப்பு செயல்முறைகளில் கரிம பலபடியான லிக்னினை மென்மையாக்குவதற்கும் பயன்படுகிறது. எழுநீரேற்று ஒன்றும் அறியப்படுகிறது. ஆனால் காற்றினால் நிகழும் ஆக்சிசனேற்றத்திற்கு அதிக உணர்திறன் இருப்பதால் இச்சேர்மம் குறைவான பயன்பாட்டைக் கொண்டுள்ளது.  

## தயாரிப்பு

சோடியம் ஐதராக்சைடு கரைசலை கந்தக டை ஆக்சைடுடன் சேர்த்து சூடாக்கி சோடியம் சல்பைட்டை தயாரிக்கலாம். வெதுவெதுப்பான நீரில் நனைக்கப்படும் போது, சோடியம் சல்பைட்டு ஆரம்பத்தில் ஒரு வெள்ளை நிற திடப்பொருளாக வீழ்படிவாகிறது. அதிக அளவு கந்தக டை ஆக்சைடுடன் இத்திடப்பொருள் கரைந்து டைசல்பைட்டை அளிக்கிறது. இது குளிர்ந்தவுடன் படிகமாகிறது.  

:: SO<sub>2</sub> + 2 NaOH -> Na<sub>2</sub>SO<sub>3</sub> + H<sub>2</sub>O  

சோடியம் கார்பனேட்டு கரைசலுடன் கந்தக டை ஆக்சைடைச் சேர்த்து வினைப்படுத்துவதன் மூலம் சோடியம் சல்பைட்டை தொழில்துறை ரீதியாக தயாரிக்கலாம். ஒட்டுமொத்த வினை பின்வருமாறு:  

:: SO<sub>2</sub> + Na<sub>2</sub>CO<sub>3</sub> -> Na<sub>2</sub>SO<sub>3</sub> + CO<sub>2</sub>  

## பயன்கள்
சோடியம் சல்பைட்டு முதன்மையாக காகிதத் தொழிலில் பயன்படுத்தப்படுகிறது. நடுத்தர அடர்த்தி இழை பலகைகளை உற்பத்தி செய்வதற்காக மரத்தை இழைகளாக மாற்றும் வெப்ப இயந்திர மாற்றத்திலும் பயன்படுத்தப்படுகிறது.  

ஓர் ஆக்சிசன் துப்புரவு முகவராக, அரிப்பு சிக்கல்களைத் தவிர்க்க நீராவி கொதிகலன்களுக்கு வழங்கப்படும் தண்ணீரை சுத்திகரிக்க சோடியம் சல்பைட்டு பயன்படுத்தப்படுகிறது. புகைப்படத் துறையில், இது உருவேற்றும் கரைசல்களை ஆக்சிசனேற்றத்திலிருந்து பாதுகாக்கிறது. புகைப்படச் சுருள் மற்றும் புகைப்பட-காகித குழம்புகளிலிருந்து நிலைநிறுத்தியை (சோடியம் தயோசல்பேட்டு) கழுவுகிறது.  

ஒரு குறைக்கும் முகவராக, சோடியம் சல்பைட்டு நெசவுத் தொழிலில் வெளுக்கும், கந்தகத்தை நீக்கும் மற்றும் குளோரினேற்றும் முகவராக (எ.கா. நீச்சல் குளங்களில்) பயன்படுத்தப்படுகிறது. உலர்ந்த பழங்கள் நிறமாற்றம் அடைவதைத் தடுக்கவும், இறைச்சிகளைப் பாதுகாக்கவும் ஒரு பாதுகாப்புப் பொருளாகப் பயன்படுத்தும்போது இதன் குறைக்கும் பண்புகள் பயன்படுத்தப்படுகின்றன.  

சல்போனேற்றம் மற்றும் சல்போமெத்திலேற்றம் முகவராக சோடியம் சல்பைட்டு பயன்படுத்தப்படுகிறது. சோடியம் தயோசல்பேட்டு உற்பத்தியில் பயன்படுத்தப்படுகிறது.  

வெல்மேன்–லார்டு செயல்முறை, சோடியம் சல்பைட்டை கந்தக நீக்க வினையில் பயன்படுத்துகிறது.  

## வினைகள்
சோடியம் சல்பைட்டு முதன்மையாக ஓர் இலேசான ஒடுக்கும் முகவராகப் பயன்படுத்தப்படுகிறது. எழுநீரேற்றுப் படிகங்கள் சூடான வறண்ட காற்றில் பொங்கி வெளியேறுகின்றன. எழுநீரேற்றுப் படிகங்களும் காற்றில் ஆக்சிசனேற்றம் அடைந்து சோடியம் சல்பேட்டை உருவாக்குகின்றன. நீரற்ற வடிவம் காற்றினால் ஏற்படும் ஆக்சிசனேற்றத்திற்கு அதிக எதிர்ப்புத் திறன் கொண்டதாகச் செயல்படுகிறது.  

## கட்டமைப்பு
எக்சு-கதிர் படிகவியல் ஆய்வு முடிவின்படி சோடியம் சல்பைட்டு எழுநீரேற்று பிரமிடு வடிவ SO<sub>3</sub><sup>2-</sup> மையங்களைக் கொண்டுள்ளது. S-O பிணைப்பு தூரங்கள் 1.50 ஆகவும், O-S-O பிணைப்புக் கோணம் 106º பாகைக்கு அருகிலும் உள்ளன.
# ராஜசேகர் (இயக்குநர்)


**ராஜசேகர்** (இறப்பு: 24 ஏப்பிரல் 1991) என்று தொழில் முறையாக அறியப்பட்ட **சுப்பிரமணியம்**, ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் முதன்மையாக 1980களில் தமிழகத் திரைப்படத்துறையில் பணியாற்றினார். தெலுங்கு, கன்னடம், இந்தி ஆகிய மொழிகளிலும் திரைப்படங்களை இயக்கினார்.  

## சொந்த வாழ்க்கை
ராஜசேகருக்குத் திருமணமாகி ஓர் ஆண் குழந்தையும், பெண் குழந்தையும் இருந்தனர். 1991-ஆம் ஆண்டு தர்மதுரை பட வெளியீட்டின் பின் மாரடைப்பின் காரணமாக 43 வயதில் இறந்தார்.  

## திரைப்படங்கள்
;இயக்கிய திரைப்படங்கள்  
| ஆண்டு | திரைப்படம் | மொழி |  |
| --- | --- | --- | --- |
| 1980 | *ஹன்னிமேய ராத்திரியல்லு* | கன்னடம் |  |
| 1981 | *புன்னமி நாகு* | தெலுங்கு |  |
| 1981 | *கண்ணீர் பூக்கள்* | தமிழ் |  |
| 1981 | *ஜீனே கீ அர்சோ* | இந்தி |  |
| 1982 | *அம்மா* | தமிழ் |  |
| 1983 | *மலையூர் மம்பட்டியான்* | தமிழ் |  |
| 1984 | *தம்பிக்கு எந்த ஊரு* | தமிழ் |  |
| 1984 | *கங்குவா* | இந்தி |  |
| 1985 | *ஈட்டி* | தமிழ் |  |
| 1985 | *படிக்காதவன்* | தமிழ் |  |
| 1985 | *காக்கிசட்டை* | தமிழ் |  |
| 1986 | *விக்ரம்* | தமிழ் |  |
| 1986 | *கண்மணியே பேசு* | தமிழ் |  |
| 1986 | *முரட்டுக் கரங்கள்* | தமிழ் |  |
| 1986 | *காலமெல்லாம் உன் மடியில்* | தமிழ் |  |
| 1986 | *லஷ்மி வந்தாச்சு* | தமிழ் |  |
| 1986 | *மாவீரன்* | தமிழ் |  |
| 1987 | *கூலிக்காரன்* | தமிழ் |  |
| 1988 | *கழுகுமலைக் கள்ளன்* | தமிழ் |  |
| 1988 | *பாட்டி சொல்லைத் தட்டாதே* | தமிழ் |  |
| 1989 | *பாம்மா பாட்ட பங்காரு பாட்ட* | தெலுங்கு |  |
| 1989 | *கருங்குயில் குன்றம்* | தமிழ் |  |
| 1989 | *மாப்பிள்ளை* | தமிழ் |  |
| 1990 | *புது வாரிசு* | தமிழ் |  |
| 1991 | *தர்மதுரை* | தமிழ் | } |

;எழுத்தாளராக  
- *நாம் பிறந்த மண்* (1977)
- *ஒரு விடுகதை ஒரு தொடர்கதை* (1979)
# ஓடந்துறை


**ஓடந்துறை** (*Odanthurai*) என்பது தமிழ்நாட்டின், கோயம்புத்தூர் மாவட்டத்தில் உள்ள மேட்டுப்பாளையம் தாலுகாவில் அமைந்துள்ள ஒரு கிராமமாகும். இது பஞ்சாயத்து அமைப்பால் நிர்வகிக்கப்படுகிறது, மேலும் இது காரமடை ஊராட்சி ஒன்றியத்திற்கு உட்பட்ட ஒரு கிராமமாகும். ஓடந்துறை பசுமை வீடு திட்ட திட்டத்தை செயல்படுத்துவதில் குறிப்பிடத்தக்கது, இதன் மூலம் கிராமம் அதன் சொந்த பயன்பாட்டிற்கும், தமிழ்நாடு மின்சார வாரியத்திற்கும் (TNEB) மின்சாரம் உற்பத்தி செய்கிறது.  

ஓடந்துறையின் அஞ்சல் குறியீடு 644347 ஆகும்.  

## மக்கள் தொகை
இந்தக் கிராமத்தின் மொத்த பரப்பளவு 1,200 ஹெக்டேர். 2011 மக்கள் தொகை கணக்கெடுப்பின்படி இந்தக் கிராமத்தின் மொத்த மக்கள் தொகை 5,399, வீடுகளின் எண்ணிக்கை 1,529 ஆகும். மேலும் மக்கள் தொகையில் 2,686 ஆண்களும் 2,713 பெண்களும் உள்ளனர். 2011 ஆம் ஆண்டு நிலவரப்படி எழுத்தறிவு விகிதம் 71.3% ஆக இருந்தது.  

## தொழில்கள்
ஓடந்துறை கிராமம் ஜாம்கள் மற்றும் தோல் பாலிஷ் பவுடருக்கு பிரபலமானது. முக்கிய விவசாய பயிர்களில் வாழைப்பழங்கள், தேங்காய் மற்றும் கடுகு ஆகியவை இங்கு பயிரிடப்படுகிறது.  

## செய்திகளில்
இந்த கிராமம் அதன் எரிசக்தி தன்னிறைவு முயற்சிக்காக சர்வதேச கவனத்தைப் பெற்றது. 350 கிலோ வாட் மின்சாரம் தயாரிக்கப்பட்டு, ஊராட்சிப் பகுதிகளில் பயன்படுத்தப்பட்டது. தன்னிறைவு பெற்ற கிராமம் என்ற வகையில், மத்திய, மாநில அரசுகளின் விருதுகள் இக்கிராமத்திற்கு கிடைத்தன.
# பீச்சுப்பள்ளி


**பீச்சுப்பள்ளி** (*Beechupally*) என்பது இந்தியாவின் தெலங்காணாவின், ஜோகுலம்பா கட்வால் மாவட்டத்தில் உள்ள ஒரு சிற்றூராகும். இங்கு இந்துக் கடவுளான அனுமன் கோயிலுக்காகப் பெயர்பெற்றது. இது கிருஷ்ணா ஆற்றங்கரையில் ( இந்து வழக்கப்படி இறந்தவர்களுக்கு இறுதிச் சடங்குகள் நடைபெறும் இடத்தில்) ஜூராலா நீர்மின் திட்டத்திலிருது சுமார் 30 கிலோமீட்டர் தொலைவில் அமைந்துள்ளது.  

இங்கு ஆற்றில் இருந்து சுமார் 200 மீட்டர் தொலைவில் அனுமன் கோயிலும், ஆற்றின் அருகே ஒரு சிவலிங்கக் கோயிலும் அமைந்துள்ளன. மழைக்காலத்தில் ஆறு பெருக்கெடுக்கும்போது சிவலிங்கக் கோயிலைத் தொடும் அளவுக்கு நீர் மட்டம் உயரும். 1992 ஆம் ஆண்டு இந்தப் பகுதியில் ஒரு இராமர் கோயிலும் கட்டப்பட்டது. பக்தர்களின் வசதிக்காக, 12 ஆண்டுகளுக்கு ஒருமுறை நடைபெறும் புஷ்கர நீராடலுக்காக பல படித்துறைகள் கட்டப்பட்டன.  

2016 கிருஷ்ணா புஷ்கரத்தின் போது தெலுங்கானா அரசு விரிவான ஏற்பாடுகளைச் செய்து, யாத்ரீகர்கள் நீராட பல படித்துறைகளைக் கட்டியது.  

பீச்சுப்பள்ளி கோயில் கிருஷ்ணா ஆற்றில் உள்ள இரண்டு தீவுகளுக்கு அருகில் உள்ளது. அதில் பெரிய தீவு (குர்ரம் கடா கிராமம்) சுமார் 10 &nbsp;கிமீ <sup>2</sup> பரப்பளவு கொண்டது. இந்தத் தீவு மண் வளம் கொண்டதன் காரணமாக விவசாயிகளால் நிறைந்தாக உள்ளது. கிழக்குப் பக்கத்தில் உள்ள சிறிய தீவு நிஜாம் கோண்டா என்பதாகும். நிஜாம் கோண்டாவில் இருந்த துறைமுகம் நிஜாம் நவாப்களுக்குச் சொந்தமானதாக இருந்தது.  

## உறைவிடப் பள்ளி
பீச்சுப்பள்ளியில் ஐந்தாம் வகுப்பு முதல் பத்தாம் வகுப்பு வரையிலான மாணவர்களுக்காக ஆடவர் உறைவிடப் பள்ளி உள்ளது. இது பீச்சுப்பள்ளி ஆஞ்சநேய சுவாமி கோயில் வளாகத்தில் தொடங்கப்பட்டு, பின்னர் பீச்சுப்பள்ளியில் ஒரு சொந்த கட்டடம் கட்டப்பட்டு அங்கு மாற்றப்பட்டது.  

## படக் காட்சியகம்
# தேசிய மனநலம் மற்றும் நரம்பியல் நிறுவனம்



**தேசிய மனநலம் மற்றும் நரம்பியல் நிறுவனம்** (*National Institute of Mental Health and Neuro-Sciences* (சுருக்கமாக:**NIMHANS**), இந்தியாவின் கர்நாடகம் மாநிலத் தலைநகரான பெங்களூரில் 174 ஏக்கர் பரப்பளவில் அமைந்துள்ளது.மருத்துவமனையுடன் இயங்கும் தேசிய மனநலம் மற்றும் நரம்பியல் நிறுவனம், இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் கீழ் செயல்படும் தேசிய முக்கியத்துவம் வாய்ந்தது. மேலும் இது தன்னாட்சி நிறுவனமாக செயல்படுகிறது.இந்நிறுவனம் மனநலம் மற்றும் நரம்பு நோய்கள் தொடர்பானவைகளுக்கு கட்டணமில்லா மருத்துவச் சேவைகள் தருகிறது.  

மேலும் தேசிய மனநலம் மற்றும் நரம்பியல் நிறுவன வளாகத்தில் நரம்புமண்டலவுயிரியல் ஆராய்ச்சி மையம் 2007ஆம் ஆண்டு முதல் செயல்படுகிறது.  

இந்த மனநலம் மற்றும் நரம்பியல் நிறுவனம் பொதுத்துறை மருத்துவமனை மற்றும் மருத்துவப் பல்கலைகழகமாக செயல்படுகிறது. இப்பல்கலைக்கழகத்தில் 249 பேரராசிரியர்கள் உள்ளனர். மேலும் 553 முதுநிலை மற்றும் சிறப்பு பட்டப்படிப்பு மாணவர்களும், 284 இளநிலை ஆய்வு மாணவர்கள் மற்றும் முதுமுனைவர்கள் பயிற்சி பெறுகின்றனர்.  
### முதுநிலை, சிறப்பு மற்றும் ஆய்வுத் துறைகள்
நரம்பியல் துறையில் முதுநிலைப் படிப்புகள், சிறப்பு மருத்துவப் படிப்புகள், முனைவர் மற்றும் முதுமுனைவர்களுக்கான ஆய்வுப் படிப்புகளும் வழங்கப்படுகிறது.  

- உயிரிஇயற்பியல்
- உயிரிபுள்ளியியல்
- அடிப்படை நரம்பு அறிவியல்
- மனித மரபியல்
- நரம்பு வேதியியல்
- நரம்பு நுண்ணுயிரியல்
- நரம்பியல் நோய்கள்
- நரம்பியல் உடலியல்
- நரம்பு தீநுண்மியியல்
- மனநலக் கல்வி
- மருத்துவ உளவியல்
- சிறார் மற்றும் பெரியவர்களுக்கான மனநல மருத்துவம்
- மனநல சமூகப் பணி
- மனநல மருத்துவம்
- நரம்பியல் செவிலியர் பயிற்சி
- மருத்துவ நரம்பியல்
- நரம்பு அறுவை சிகிச்சை
- மனநல மருந்தியல் மற்றும் நரம்பு நச்சுயியல்
- நரம்பியல் கதிரியக்கவியல் மற்றும் நியூரோஇமேஜிங்
- நரம்பியல்
- தொற்றுநோயியல்
- நரம்பியல் மறுவாழ்வு
- நரம்பியல் அறுவை சிகிச்சை மயக்க மருந்து மற்றும் நரம்பியல் சிகிச்சை
- மனநல மறுவாழ்வு
- பேச்சு நோயியல் மற்றும் செவிப்புலன் மருத்துவம்
- இரத்தமாற்ற மருத்துவம் மற்றும் இரத்தவியல்

#### 3 ஆண்டு இளநிலை கல்வித் திட்டங்கள்
- செவிலியர் (நரம்பியல்) பயிற்சி
- மயக்க மருந்து தொழில்நுட்பம்
- ரேடியோகிராபி
- நரம்பியல்-உடலியல் தொழில்நுட்பம்

## இதனையும் காண்க
- நரம்புமண்டலவுயிரியல் ஆராய்ச்சி மையம்
# தேகங்கா சட்டமன்றத் தொகுதி


**தேகங்கா சட்டமன்றத் தொகுதி** (Deganga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. தேகங்கா, பாராசாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | ஆருன் ஓ.பி. ரசீத் | சுயேச்சை |  |
| 1972 | எம். சவ்கத் அலி | இந்திய தேசிய காங்கிரசு |  |
| 1977 | ஏ.கே.எம். அசன் உசுமான் | அகில இந்திய முசுலிம் லீக் |  |
| 1982 | மோர்டாசா உசைன் | அனைத்திந்திய பார்வார்டு பிளாக்கு |  |
| 1987 | ஏ.கே.எம்.அசன் உசுமான் | அகில இந்திய முசுலிம் லீக் |  |
| 1991 | முகம்மது யாகுப் | rowspan=4 | அனைத்திந்திய பார்வார்டு பிளாக்கு |
| 1996 |  |  |  |
| 2001 |  |  |  |
| 2006 | மோர்டோசா உசைன் |  |  |
| 2011 | எம்.நூருசுசாமன் | rowspan=3 | அகில இந்திய திரிணாமுல் காங்கிரசு |
| 2016 | ரகீமா மொண்டல் |  |  |
| 2021 | } |  |  |
## தேர்தல் முடிவுகள்
### 2021
# அரோவா சட்டமன்றத் தொகுதி


**அரோவா சட்டமன்றத் தொகுதி** (Haroa Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. அரோவா, பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கங்காதர் பிரமாணிக் | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | இச்சிதியா ரஞ்சன் மண்டல் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | அசிம் குமார் தாசு |  |  |
| 2011 | சுல்ஃபிகார் முல்லா | rowspan=3 | அகில இந்திய திரிணாமுல் காங்கிரசு |
| 2016 | இசுலாம் எஸ். நூருல் (ஆஜி) |  |  |
| 2021 | } |  |  |
## தேர்தல் முடிவுகள்
### 2021
# ஆஷிஷ் ஜிதேந்திர தேசாய்


**ஆஷிஷ் ஜிதேந்திர தேசாய்** (*Ashish Jitendra Desai*; பிறப்பு: ஜூலை 5,1962) ஓர் இந்திய நீதிபதி ஆவார். இவர் கேரள உயர் நீதிமன்றத்தின் தலைமை நீதிபதியாக இருந்தார். இதற்கு முன்பு குசராத்து உயர் நீதிமன்றத்தின் பொறுப்பு தலைமை நீதிபதியாக இருந்தார்.  

## தொழில் வாழ்க்கை
நீதிபதி தேசாய் அகமதாபாத்திலுள்ள புனித சேவியர் கல்லூரியில் பொருளாதாரத்தில் இளங்கலை பட்டமும், அகமதாபாத்தின் சர் எல். ஏ. ஷா சட்டக் கல்லூரியில் சட்டப் பட்டமும் பெற்றார். ஆரம்பத்தில், எம். சி. பட் மற்றும் டி. எம். பட் ஆகியோரின் சட்ட அலுவலகத்தில் பணியாற்றினார். முதலில் அகமதாபாத்தில் உள்ள நகர பொது மற்றும் அமர்வு நீதிமன்றத்திலும், பின்னர் குசராத்து உயர் நீதிமன்றத்திலும் வழக்கறிஞராகப் பணியாற்றினார். 2011 ஆம் ஆண்டில் குசராத்து உயர்நீதிமன்றத்தின் கூடுதல் நீதிபதியாக நியமிக்கப்பட்ட தேசாய், 2013 ஆம் ஆண்டில் நிரந்தர நீதிபதியாக பணியமர்த்தப்பட்டார்.
# எம். சி. பட்


**எம். சி. பட்** (*M. C. Bhatt*; பிறப்பு: பிப்ரவரி 6,1939) என அறியப்படும் மகேஷ் சந்திரகாந்த் பட் ஓர் இந்திய மனித உரிமை வழக்கறிஞரும் மற்றும் ஆர்வலரும் ஆவார். 1962 முதல் 2022 வரை அகமதாபாதிலுள்ள குசராத்து உயர் நீதிமன்றத்தில் பணியாற்றினார்.  

## தொழில் வாழ்க்கை
தெற்கு குசராத்தில் உள்ள சர்க்கரை தொழிற்சாலைக்கு கரும்பு அறுவடை செய்யும் தொழிலாளர்களுக்கு தகுந்த இழப்பீடு வழங்கப்படாதது குறித்து 1980களில் கவலைகள் எழுப்பப்பட்டன. இந்த விவகாரம் குறித்து விசாரணை நடத்த எம். சி. பட் நீதிமன்ற ஆணையராக நியமிக்கப்பட்டார். இவரது அறிக்கையின் விளைவாக 9 சர்க்கரை தொழிற்சாலைகளில் 1 லட்சம் 25 ஆயிரம் புலம்பெயர்ந்த தொழிலாளர்களுக்கு குறைந்தபட்ச ஊதியம் வழங்கப்பட்டது. இது ஓர் முன்னுதாரணமாக அமைந்தது. இதேபோல், இந்திய விவசாயிகள் உர கூட்டுறவு நிறுவனத்தில் (இஃப்கோ) கொத்தடிமைத் தொழிலாளர்களைப் பயன்படுத்துவது குறித்து கவலைகள் எழுப்பப்பட்டன. இந்த வழக்கிலும் நீதிமன்ற ஆணையராக பட் விசாரணையை நடத்தினார், இதன் விளைவாக கொத்தடிமைத் தொழிலாளர்கள் விடுவிக்கப்பட்டனர்.  

2002 இல் ஏற்பட்ட குஜராத் வன்முறை நடத்தப்படுவதற்கு நீண்ட காலத்திற்கு முன்பே தொடங்கி பல தசாப்தங்களாக குசராத்து மாநிலம் வகுப்புவாத வன்முறைகளை அனுபவித்து வருகிறது. பட் முஸ்லிம்களின் உரிமைகளுக்காக போராடினார். மேலும் அவர்களுக்கு சட்டப்பூர்வ பிரதிநிதித்துவத்தை வழங்கினார்.  

குசராத்தில் தொழில்துறை வளர்ச்சிக்காக சிறு விவசாயிகளின் நிலங்களை மாநில அரசு கையகப்படுத்தியுள்ளது. பட் சிறு விவசாயிகளுக்கு சட்டப்பூர்வ பிரதிநிதித்துவத்தை வழங்கியுள்ளார்..  

கேரள உயர் நீதிமன்றத்தின் தற்போதைய தலைமை நீதிபதி ஆஷிஷ் ஜிதேந்திர தேசாய் முன்பு இவரது வழிகாட்டுதலின் கீழ் பணியாற்றினார்.  

சர்தார் சரோவர் அணை இடம்பெயர்ந்தவர்களுக்காகப் பணியாற்றியதற்காக கிரிஷ் படேலுக்கும், பல உரிமைப் பிரச்சினைகளுக்காக குரல் கொடுத்த முகுல் சின்ஹா ஆகிய இருவருக்கும் நெருங்கிய கூட்டாளியாக இருந்துள்ளார்.  

பட் பாரதிய ஜனதா கட்சியின் விமர்சகராகவும் உள்ளார்.
# கிரிஷ்பாய் படேல்


**கிரிஷ் கோதாபாய் படேல்** (*Girishbhai Patel*; 5 டிசம்பர் 1932-6 அக்டோபர் 2018) ஓர் இந்திய மனித உரிமைகள் வழக்கறிஞரும், கல்வி மற்றும் அரசியலமைப்பு நிபுணரும் ஆவார்.  

## இளமை வாழ்க்கை
படேல் ஒரு நகராட்சி பள்ளியில் படித்தார். பின்னர் 1956 இல் இளங்கலைச் சட்டம் முடித்தார். அமெரிக்காவில் உள்ள ஆர்வர்டு சட்டப் பள்ளியில் முதுகலைச் சட்டப் பட்டம் பெற்றார்.  

## தொழில் வாழ்க்கை
படேல் அனைத்துலக நீதிமன்றத்தில் பயிற்சி பெற்றா. பின்னர் இந்தியா திரும்பியதும் அகமதாபாதிலுள்ள உள்ள மானெக்லால் நானாவதி சட்டக் கல்லூரியின் முதல்வராகவும், குஜராத் பல்கலைக்கழகத்தின் செனட் உறுப்பினராகவும், குசராத்தின் மாநில சட்ட ஆணைய உறுப்பினராகவும் பணியாற்றினார்.  

படேல் 1977 ஆம் ஆண்டில் லோக் அதிகார் சங்கத்தை நிறுவினார். அதன் கீழ் தலித்துகள், பழங்குடியினர், சிறுபான்மையினர், பெண்கள், குழந்தைத் தொழிலாளர்கள், கொத்தடிமைத் தொழிலாளர்கள் மற்றும் விவசாயத் தொழிலாளர்கள் சார்பாக போடப்பட்ட வழக்குகளை எதிர்த்துப் வாதாடினார். 1975 முதல் குசராத்து உயர்நீதிமன்றத்தில் 40 ஆண்டுகளுக்கும் மேலாகப் பணியாற்றினார். மேலும், தனது வாடிக்கையாளர்களில் பெரும்பாலோருக்கு இலவச சேவையை வழங்கினார்.  

பட்டேலுக்கு 2002 ஆம் ஆண்டில் ‘பாகீரத் மனித உரிமைகள் விருது’ வழங்கப்பட்டது.  

## இறப்பும் மரியாதையும்
வயது தொடர்பான சிக்கல்கள் காரணமாக படேல் 2018 ஆம் ஆண்டில் அகமதாபாத்தில் உள்ள தனது வீட்டில் காலமானார். இவரது விருப்பப்படி இவரது உடல் தானம் செய்யப்பட்டது. இவரது நினைவை கௌரவிக்கும் வகையில் கிரிஷ் படேல் சமர்னஞ்சலி சொற்பொழிவு தொடர் ஒன்று நிறுவப்பட்டுள்ளது. தலித் தலைவரும் குசராத் சட்டப்பேரவை உறுப்பினருமான ஜிக்னேஷ் மேவானி படேலின் வழிகாட்டுதலின் கீழ் பணியாற்றினார்.
# அசுவினி அம்பிகைபாகர்


**அசுவினி அம்பிகைபாகர்** (*Ashvini Ambihaipahar*) ஆத்திரேலிய அரசியல்வாதியும், வழக்கறிஞரும் ஆவார். ஆத்திரேலியத் தொழில் கட்சி உறுப்பினரான இவர் நியூ சவுத் வேல்சு மாநிலத்தில் பார்ட்டன் தொகுதியை ஆத்திரேலிய நாடாளுமன்றத்தில் பிரதிநித்துவப்படுத்துகிறார்.  

## வாழ்க்கைக் குறிப்பு
இலங்கைத் தமிழ் வம்சாவளியைச் சேர்ந்த அசுவினி, மருத்துவர் உமாதேவி, பொறியியலாளர் சிவகுமாரன் ஆகியோரின் மூத்த புதல்வியும், கவிஞர் அம்பியின் மகள்-வழிப் பேர்த்தியும் ஆவார். சிட்னியில் ஹேர்ட்சுவில் புறநகரில் வசித்து வரும் அசுவினி, சிட்னியில் தனது தொடக்கக்கல்வியையும் உயர்தரக்கல்வியையும் பயின்றார். சிட்னி பல்கலைக்கழகத்தில் அறிவியல் துறையில் பட்டம் பெற்று, பின்னர் சிட்னி தொழில்நுட்பப் பல்கலைக்கழகத்தில் சட்டத்துறையில் பயின்று பட்டம் பெற்றார்.  

## அரசியலில்
சமூகப்பணிகளில் ஈடுபட்டு வந்திருக்கும் அசுவினி, 2022-இல் ஜியோர்ஜசு ரிவர் உள்ளாட்சி மன்றத்தில் ஆத்திரேலியத் தொழில் கட்சி உறுப்பினராகத் தேர்ந்தெடுக்கப்பட்டார். 2025 நாடாளுமன்றத் தேர்தலில் பார்ட்டன் தேர்தல் தொகுதியில் தொழிற் கட்சி சார்பில் போட்டியிட்டு வெற்றி பெற்று முதல் தடவையாக நாடாளுமன்றம் சென்றார்.
# அல்காட்ராஸ் தீவு


தற்போது ஐக்கிய அமெரிக்காவின் தேசியப் பூங்கா சேவைத் துறையின் நிர்வாகத்தில் உள்ள இத்தீவை சுற்றுலாப் பயணிகளின் பொழுதுபோக்கு தீவாக மாற்றப்பட்டுள்ளது. சான் பிரான்சிஸ்கோ விரிகுடாப் பகுதியிலிருந்து அல்காட்ராஸ் தீவுக்குச் செல்ல பயணிகள் படகு வசதி உள்ளது.  

4 மே 2025 அன்று அமெரிக்க அதிபர் டோனால்ட் டிரம்ப் அல்காட்ராஸ் தீவில் உள்ள சிறைச்சாலையை மறுசீரமைத்து மீண்டும் திறக்க உத்தரவிட்டுள்ளார்.  
## படக்காட்சிகள்
# கி. அமுதா செல்வி

**கி. அமுதா செல்வி** என்பவர் தமிழ் எழுத்தாளர் ஆவார். இவர் தமிழ்நாட்டு அரசின் பள்ளிக்கல்வித் துறையில் பட்டதாரி ஆசிரியராகப் பணியாற்றி வருகிறார்.  

## படைப்புகள்
வால் முளைத்த பட்டம் என்ற சிறார் கதைத் தொகுப்பு, புயலுக்குப் பின் என்ற சிறார் புதினம், பசி கொண்ட இரவு என்ற சிறுகதைத் தொகுப்பு ஆகியவை இவரின் படைப்புகளாகும். இவர் இந்து தமிழ் திசை இதழில் சிறப்புப் பக்கத்தில் பல கட்டுரைகளை எழுதியுள்ளார். இவற்றில் பெரும்பான்மையானவை கல்வி தொடர்பான கட்டுரைகளாகும்.  

## பெற்ற விருதுகள்
இவர் எழுதிய பசி கொண்ட இரவு என்ற சிறுகதைத் தொகுப்பிற்கு பால்வண்ணம் நினைவு இலக்கிய விருது, தமிழ்நாடு முற்போக்கு எழுத்தாளர் கலைஞர்கள் சங்கத்தின் 2023 ஆம் ஆண்டிற்கான கலை இலக்கிய விருது, திருப்பூர் சக்தி விருது ஆகிய விருதுகள் வழங்கப்பட்டுள்ளன.
# ஜடேரி

**ஜடேரி**, தமிழ்நாட்டின் திருவண்ணாமலை மாவட்டம், செய்யாறு வட்டத்தில் அமைந்த வருவாய் கிராமம் ஆகும்ஜடேரி கிராமம் செய்யாறு நகரத்திற்கு வடமேற்கே 5.7 கிலோமீட்டர் தொலைவில் உள்ளது. 2011ஆம் ஆண்டின் கணக்கெடுப்பின்படி,137 குடியிருப்புகள் கொண்ட ஜடேரி கிராமத்தின் மக்கள் தொகை 530 மற்றும் எழுத்தறிவு 64.7% ஆக உள்ளது.  
## புவிசார் குறியீடு பெற்ற நாமக்கட்டி
ஜடேரி கிராமத்தில் கைத்தொழில் முறையில் உற்பத்தி செய்யப்படும் **நாமக்கட்டி** 2023ஆம் ஆண்டில் புவிசார் குறியீடு பெற்றுள்ளது.
# வரைவு:வேலம்மாள் குழுமம்



தமிழ்நாட்டில் ஆரம்பத்தில் ஒரு சிறிய கல்வி நிறுவனமாக இருந்த வேலம்மாள், இன்று பள்ளிகள், கல்லூரிகள் மற்றும் மருத்துவமனைகள் உட்பட கல்வி மற்றும் சுகாதார நிறுவனங்களின் குறிப்பிடத்தக்க குழுவாக வளர்ந்துள்ளது. 1986 ஆம் ஆண்டு நிறுவப்பட்ட வேலம்மாள் கல்வி அறக்கட்டளையின் கூற்றுப்படி, முழுமையான கல்வி மற்றும் சமூகப் பொறுப்பில் கவனம் செலுத்தி, ஒரு எளிய தொடக்கத்துடன் தொடங்கியது.  

**முக்கிய பரிணாமம்:**  

**1986:**  

சென்னையின் மொகப்பயரில் 183 மாணவர்கள் மற்றும் 13 ஆசிரியர்களுடன் வேலம்மாள் ஒரு சிறிய மெட்ரிகுலேஷன் பள்ளியாகத் தொடங்கினார்.  

**விரிவாக்கம்:**  

பல ஆண்டுகளாக, வேலம்மாள் தனது இருப்பை விரிவுபடுத்தி, தமிழ்நாடு முழுவதும் பல பள்ளிகளை நிறுவி, மெட்ரிகுலேஷன், சிபிஎஸ்இ மற்றும் ஐஜிசிஎஸ்இ வாரியங்களின் அடிப்படையில் கல்வியை வழங்குகிறது.  

**கல்விக்கு அப்பால்:**  

பள்ளிகளுக்கு அப்பால், வேலம்மாள் பொறியியல் மற்றும் தொழில்நுட்பக் கல்லூரி, ஒரு மருத்துவக் கல்லூரி மற்றும் மருத்துவமனைகளையும் நிறுவினார்.  

**ஒட்டுமொத்த கல்வியில் கவனம் செலுத்துங்கள்:**  

விளையாட்டு, சாராத செயல்பாடுகள் மற்றும் எதிர்கால திறன் மேம்பாட்டை உள்ளடக்கிய கல்விக்கான முழுமையான அணுகுமுறையை வேலம்மாள் வலியுறுத்துகிறார்.  

**சமூகப் பொறுப்பு:**  

எம்.வி. முத்துராமலிங்கம் தலைமையிலான வேலம்மாள் கல்வி அறக்கட்டளை, தரமான கல்வியை வழங்குவதற்கும் சமூகத்தின் முன்னேற்றத்திற்கு பங்களிப்பதற்கும் அர்ப்பணிப்புடன் செயல்பட்டு வருவதாக அவர்களின் வலைத்தளம் தெரிவித்துள்ளது.  

**குறிப்பிடத்தக்க சாதனைகள்:**  

செஸ்பேஸ் இந்தியாவின் கூற்றுப்படி, வேலம்மாள் நிறுவனங்கள் சதுரங்கத்தில் கிராண்ட் மாஸ்டர்கள் உட்பட ஏராளமான சாதனையாளர்களை உருவாக்கியுள்ளன.
# பெண்ணின் தனியறை (ஒளிப்படவியல்)


**பெண்ணின் தனியறை ஒளிப்படவியல்** *(Boudoir photography)* என்பது ஒரு ஒளிப்பட பாணியாகும், இது ஒரு ஒளிப்படக் கலைக்கூடம், படுக்கையறை அல்லது தனி அணியறை போன்ற சூழலில் அதன் விடயங்களின் நெருக்கமான, காம உணர்வு, காதல் மற்றும் சில நேரங்களில் சிற்றின்ப படங்களைக் கொண்டுள்ளது, இது முதன்மையாக விடயங்கள் மற்றும் அவர்களின் காதல் கூட்டாளிகளின் தனிப்பட்ட இன்பத்திற்காக வடிவமைக்கப்பட்டுள்ளது. இது கவரழகு மற்றும் நிர்வாணக் கலை ஒளிப்படத்திலிருந்து வேறுபட்டது, ஏனெனில் இது பொதுவாக நிர்வாணம் மற்றும் பாலியல் தொடர்பான அணுகுமுறையில் வெளிப்படையானதை விட அதிக தூண்டுதலாக இருக்கிறது, தொடர்ந்து மாதிரியுருவாக இல்லாத விடயங்களைக் கொண்டுள்ளது, மேலும் பரந்த பார்வையாளர்களால் பார்க்கப்படாமல், மாறாக விடயத்தின் கட்டுப்பாட்டில் இருக்க வேண்டும் என்பதற்காக படங்களை உருவாக்கப்படுகிறது.  

பெண்ணின் தனியறை ஒளிப்படம் எடுப்பதற்கான பொதுவான உந்துதல்களில், மணமகள் தனது வருங்கால கணவருக்கு திருமண நாளிலோ அல்லது அதற்கு முன்பாகவோ ஒரு ஆச்சரியமான பரிசை வழங்குவது, எடை இழப்பு சிகிச்சைகள் அல்லது பிற வகையான உடல் மாற்றங்களை (மார்பக வளர்ச்சி அல்லது புற்றுநோய் அறுவை சிகிச்சை போன்றவை) மேற்கொள்வது மற்றும் வெளிநாடுகளில் உள்ள சேவையாளர்களுக்கு பரிசாக வழங்குவது ஆகியவை அடங்கும்.  

## இவற்றையும் காண்க
- பாலுணர்வுசார் ஒளிப்படவியல்
- பாலுணர்வுக் கிளர்ச்சியம்
- ஆடையற்ற ஒளிப்படம்
# நாமக்கட்டி

வைணவர்கள் நெற்றியில் திருமண் இட்டுக்கொள்வதற்கு ஜடேரி கிராமத்தில் தயாரிக்கப்படும் நாமக்கட்டியைப் பயன்படுத்துவர். ஜடேரி கிராமத்தில் 150க்கும் மேற்பட்ட குடும்பத்தினர் குடிசைத் தொழிலாக நாமக்கட்டியை உற்பத்தி செய்கின்றனர். நாமக்கட்டி தயாரிப்பதற்குத் தேவையான வெள்ளை மண்ணை, ஜடேரி கிராமத்திற்கு அருகில் உள்ள தென்பூண்டிப்பட்டு ஊராட்சியில் உள்ள கால்சியம் நிறைந்த வெள்ளைப் பாறைகளை வெட்டி, அரைத்து தூளாக்கி, அதனை தண்ணீரில் இரண்டு நாட்கள் ஊற வைப்பர். பின்னர் தண்ணீரையும், கழிவுகளையும் வெளியேற்றிய பிறகு, அடியில் தங்கி இருக்கும் வெள்ளைக் களிமண்ணிலிருந்து தயாரிக்கப்படும் நாமக்கட்டிகளை வெயிலில் காயவைப்பர். காய்ந்த நாமக்கட்டிகளை நாடு முழுவதும் விற்பனை செய்வர்.  
## ஜடேரி நாமக்கட்டிக்கு புவிசார் குற்யீடு
2023ஆம் ஆண்டில் ஜடேரி கிராமத்தில் தயாரிக்கப்படும் **நாமக்கட்டி** புவிசார் குறியீடு பெற்றுள்ளது.  
## வீட்டு வைத்தியத்தில் நாமக்கட்டி
நாமக்கட்டியில் கால்சியம் சத்து உள்ளது. இது தசைகள், நரம்பு மண்டலத்தின் இயக்கம் மற்றும் முகத்தில் உண்டாகும் பருக்கள், கொப்புளங்களை நீக்க நாமக்கட்டியைப் பயன்படுத்தலாம். நாமக்கட்டியை அரைத்து அதில் பன்னீர் கலந்து பருக்கள், கொப்புளங்கள் மீது தேய்ப்பது உண்டு. வறட்சியால் முகச் சுருக்கங்கள் நீங்க நாமக்கட்டியை அரைத்து முகத்தில் தேய்த்து கழுவலாம். மேலும் முகம். நீண்ட நேரம் குளிர்ச்சியாக காணப்படும்.  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# அம்ரா குரேசி


**அம்ரா குரேசி** (*Humra Quraishi*) (24 ஏப்ரல் 1955-16 சனவரி 2025) தில்லியைத் தளமாகக் கொண்ட ஒரு இந்திய பத்திரிகையாளரும் எழுத்தாளரும் கட்டுரையாளரும் ஆவார். இவர் அரசியல், சமூகப் பிரச்சினைகளில் கவனம் செலுத்தினார், குறிப்பாக காஷ்மீரில் கவனம் செலுத்தினார். *காஷ்மீர்​: தி அன்டோல்ட் ஸ்டோரி, வியூஸ்: யுவர்ஸ் அண்ட் மைன், மீர்: ஏ நாவல்* உள்ளிட்ட பல புத்தகங்களை இவர் எழுதியுள்ளார். குஷ்வந்த் சிங் உடன் இணைந்து *தி குட், தி பேட், தி ரிடிகுலஸ்* போன்ற படைப்புகளையும் இவர் எழுதியுள்ளார்.  

## வாழ்க்கை வரலாறு
1955 ஆம் ஆண்டு ஏப்ரல் 24 ஆம் நாள் உத்தரப்பிரதேசத்தின் புடானில் பிறந்த இவர், இலக்னோவில் உள்ள லோரெட்டோ கான்வென்ட்டில் கல்வி பயின்றார். இவர் தில்லியைச் சேர்ந்த எழுத்தாளரும் கட்டுரையாளரும் ஆவார். இவர் *மோர் பேட் டைம் டேல்ஸ், டிவைன் லீகசி: தாகர்ஸ் & துருபத், மீர், வியூஸ்: யுவர்ஸ் அண்ட் மைன்* உள்ளிட்ட பல குறிப்பிடத்தக்க படைப்புகளை எழுதியுள்ளார்.  

### இறப்பு
2025ஆம் ஆண்டு சனவரி மாதம் 16 அன்று இதய செயலிழப்பு காரணமாக குருகிராமில் உள்ள ஒரு மருத்துவமனையில் குரேசி இறந்தார். இவரது இறுதிச் சடங்கு சனவரி மாதம் 17 அன்று குர்கானில் உள்ள அஞ்சுமான் பாகியாவில் நடைபெற்றன.
# அயர்லாண்டு - கிளைசன் மறுசீரமைப்பு வினை


**அயர்லாண்டு-கிளைசன் மறுசீரமைப்பு வினை** (*Ireland–Claisen rearrangement*) என்பது கரிம வேதியியலில் நிகழும் ஒரு பெயர் வினையாகும். இவ்வினையில் அல்லைலிக்கு எசுத்தர் ஒன்றுடன் வலிமையான காரம் சேர்ந்து வினைபுரிந்தால் γ,δ-நிறைவுறா கார்பாக்சிலிக்கு அமிலம் உருவாகும்.  

அயர்லாண்டு-கிளைசன் மறுசீரமைப்பு வினை தொடர்பாக பல மதிப்புரைகள் வெளியிடப்பட்டுள்ளன.  

## வினை வழிமுறை
அயர்லாண்டு-கிளைசன் மறுசீரமைப்பு வினை என்பது ஒரு வகையான கிளைசன் மறுசீரமைப்பு வினையாகும். எனவே இந்த வழிமுறையானது ஒர் ஒருங்கிணைந்த [3,3]-சிக்மாட்ரோபிக் மறுசீரமைப்பு வினையாகும். உட்வார்ட்டு-ஆப்மேன் விதிகளின்படி ஓர் ஒருங்கிணைந்த, முகத்திற்கு மேலே உள்ள, பெரிசைக்ளிக்கு வினை பாதையைக் காட்டுகிறது. அதாவது ஒரு - பிணைப்பு ஒரு வினையூக்கமற்ற உள்மூலக்கூறு வினையில் மற்றொரு - பிணைப்பாக மாற்றப்படுகிறது.
# மினாகாங் சட்டமன்றத் தொகுதி


**மினாகாங் சட்டமன்றத் தொகுதி** (Minakhan Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. மினாகாங், பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | உசா ராணி மொண்டல் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# எமெட்சுபெர்கர் இண்டோல் தொகுப்பு


**எமெட்சுபெர்கர் இண்டோல் தொகுப்பு** (*Hemetsberger indole synthesis*) என்பது கரிம வேதியியலில் நிகழும் ஒரு பெயர் வினையாகும். எமெட்சுபெர்கர்-நிட்டல் தொகுப்பு என்ற பெயராலும் இவ்வினை அறியப்படுகிறது. இவ்வினையில் 3-அரைல்-2-அசிடோ-புரோப்பேனாயிக்கு எசுத்தர் வெப்பச் சிதைவு மூலம் ஓர் இண்டோல்-2-கார்பாக்சிலிக் எசுத்தராக சிதையும்.  

விளைபொருள் பொதுவாக 70% அளவிற்கும் அதிகமாக இருக்கும். இருப்பினும், இவ்வினை ஒரு பிரபலமான எதிர்வினை அல்ல. ஏனெனில் நிலைத்தன்மை இல்லாமையும் தொடக்கப் பொருளை ஒருங்கிணைப்பதிலும் சிக்கல் உள்ளது.  

## வினை வழிமுறை
எமெட்சுபெர்கர் இண்டோல் தொகுப் வினைக்கான வழிமுறை தெரியவில்லை. இருப்பினும், அசிரின்[3] இடைநிலைகள் தனிமைப்படுத்தப்பட்டுள்ளன. இந்த வினையின் வழிமுறை ஒரு நைட்ரீன் இடைநிலை வழியாக தொடர்வதாக முன்வைக்கப்படுகிறது.
# கசன்பூர், தில்லி

**கசன்பூர், நங்லா** (*Hasanpur, Delhi)*, என்பது இந்தியாவின் தில்லியின், கிழக்கு தில்லி மாவட்டத்தில் உள்ள ஒரு கிராமமாகும். கசன்பூரில் முதலில் சமதக்னி என்ற குலத்தைச் சேர்ந்த பிராமணர்கள் மட்டுமே வசித்து வந்தனர். நவீன நகரமயமாக்கல் அதன் பன்முகத்தன்மையை அதிகரித்துள்ளது. தற்போது இந்தியா முழுவதும் இருந்து பல்வேறு சாதிகள் மற்றும் மதங்களைச் சேர்ந்த மக்கள் இங்கு வசித்து வருகின்றனர்.  

கிழக்கு தில்லியின் ஒரு முக்கிய பகுதியில் - பட்பர்கஞ்ச் மற்றும் மயூர் விகாருக்கு அருகில் - கசன்பூர் அமைந்துள்ளது. கசன்பூர் கிராமத்தில் மேக்சு பாலாஜி மருத்துவமனை, பட்பர்கஞ்ச்/கசன்பூர் டிப்போ/ பட்பர்கஞ்ச் தொழில்துறை பகுதி மற்றும் தேசிய விக்டர் பப்ளிக் பள்ளி ஆகியவை அமைந்துள்ளன.  

இந்த கிராமம் பெரும்பாலும் நகரமயமாக்கப்பட்டுள்ளது. மேலும் கிராமவாசிகளின் முக்கிய வருமான ஆதாரம் வாடகைகள் மூலம் கிடைக்கிறது. இந்த கிராமத்தில் சில பணக்கார நில உரிமையாளர்கள் உள்ளனர். மேலும் நிலங்கள் கையகப்படுத்தப்படுவதற்கு முன்பு கிராமவாசிகளின் நிலம் மண்டாவலி என்ற கிராமம் வரை நீட்டிக்கப்பட்டுள்ளது. கசன்பூர் டிப்போ மற்றும் பட்பர்கஞ்ச் தொழில்துறை பகுதி முழுவதும் கசன்பூர் கிராமத்தின் வருவாய் எஸ்டேட்டின் ஒரு பகுதியாக உருவாகியுள்ளன. டி.எம்.ஆர்.சி (தில்லி மெட்ரோ ரயில் கார்ப்பரேஷன்) சுமார் 700 மீ 2 அளவிலான நிலங்களின் தளர்வு உரிமைகளுக்காக ரூ.5.91 கோடி செலுத்த முடிவு செய்தபோது இந்த கிராமம் செய்திகளில் இடம்பெற்றது. இதன் இருப்பிடம் மற்றும் எளிதான இணைப்பு காரணமாக, உச்ச நீதிமன்றத்தில் பயிற்சி பெறும் ஏராளமான வழக்கறிஞர்களின் அலுவலகங்கள் இப்பகுதியில் அமந்துள்ளன.  

**பிரபல நபர்கள்** மறைந்த பண்டிட் சம்சேரா சிங் ஜம்தக்னி, கசன்பூர் கிராமத்தைச் சேர்ந்த திரு. மனோகர் நாகார் (வழக்கறிஞர்- உச்ச நீதிமன்றம்) தில்லி மாணவர் பல்கழைஃப்ழக அணியின் துணைத் தலைவராகத் தேர்ந்தெடுக்கப்பட்டார் மற்றும் ஒரு முக்கிய இந்திய தேசிய மாணவர் அணி/காங்கிரஸ் தலைவர் டெல்லியின் நகரமயமாக்கல் காரணமாக, கிராமம் பி டபில்யு டி தொகுதியை ஏற்றுக்கொண்டுள்ளது, எனவே டெல்லியின் மற்ற லால் டோரா கிராமங்களைப் போல இந்த கிராமத்தில் தலைவர்கள் (பிரதான்/சர்பஞ்ச்) அமைப்பு இல்லை. தற்போதைய இந்தப் பகுதியின் கவுன்சிலர் திருமதி ரச்னா சேத்தி மற்றும் இந்தத் தொகுதியின் சட்டமன்ற உறுப்பினர் பண்டிட் ஓம்பர்காஷ் சர்மா ஆவார்.  

கசன்பூரின் பின்கோடு 110092. ஆகும். இது பட்பர்கஞ்ச் மக்களவைத் தொகுதியின் கீழ் அமைந்துள்ளது.
# சந்தேசுகாலி சட்டமன்றத் தொகுதி


**சந்தேசுகாலி சட்டமன்றத் தொகுதி** (Sandeshkhali Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சரத் சர்தர் | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | தேபேந்திர நாத் சின்கா | இந்திய தேசிய காங்கிரசு |  |
| 1977 | குமுத் ரஞ்சன் பிசுவாசு | rowspan=8 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 | தீரன் மண்டல் |  |  |
| 1996 | காந்தி பிசுவாசு |  |  |
| 2001 |  |  |  |
| 2006 | அபானி ராய் |  |  |
| 2011 | நிரபாதா சர்தார் |  |  |
| 2016 | சுகுமார் மசதா | rowspan=2 | அகில இந்திய திரிணாமுல் காங்கிரசு |
| 2021 | } |  |  |

## தேர்தல் முடிவுகள்
### 2021
# பசிர்காட் தெற்கு சட்டமன்றத் தொகுதி

**பசிர்காட் தெற்கு சட்டமன்றத் தொகுதி** (Basirhat Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | நாராயண் முகர்ஜி | இந்தியப் பொதுவுடமைக் கட்சி (மார்க்சிஸ்ட்) |  |
| 2016 | தீபேந்து பிசுவாசு (மிது) | rowspan=2 | அகில இந்திய திரிணாமுல் காங்கிரசு |
| 2021 | சப்தர்சி பானர்ஜி | } |  |
## தேர்தல் முடிவுகள்
### 2021
# வார்ப்புரு:Infobox microanatomy/styles.css

@media screen {  
html.skin-theme-clientpref-night .infobox_microanatomy tr:nth-of-type(-n+4) [src$=PNG],  
html.skin-theme-clientpref-night .infobox_microanatomy tr:nth-of-type(-n+4) [src$=png]{  
background: white;  
}  
}  

@media screen and (prefers-color-scheme: dark) {  
html.skin-theme-clientpref-os .infobox_microanatomy tr:nth-of-type(-n+4) [src$=PNG],  
html.skin-theme-clientpref-os .infobox_microanatomy tr:nth-of-type(-n+4) [src$=png]{  
background: white;  
}  
}
# வார்ப்புரு:Infobox microanatomy

<templatestyles src="Infobox_microanatomy/styles.css"/>  
<div>  
| Caption2 = }  
| Latin = }}  
| Greek = }}  
| System = }  
| Acronym = }  
| Pronunciation = }  
| Precursor = }  
| Function = }  
| Location = }  
| PartOf = }  
}}</div><noinclude>  

</noinclude>
# அம்பார், கர்நாடகா



**அம்பார்** (Ampar, Karnataka) என்பது இந்தியாவின் கர்நாடக மாநிலத்தில் உள்ள உடுப்பி மாவட்டத்தில் உள்ள குந்தாப்பூர் தாலுக்காவில் அமைந்துள்ள ஒரு கிராமமாகும்.  

## புவியியல்
அம்பார், குந்தபுரா நகரத்திலிருந்து சுமார் 15 கிலோமீட்டர் தொலைவில் அமைந்துள்ளது. இவ்வூர் ஆறுகள் மற்றும் காடுகளால் சூழப்பட்டுள்ளது. இந்த கிராமம் வெப்பமண்டல பருவமழை காலநிலையைக் கொண்டுள்ளது. இது மழைக்காலங்களில் அதிக மழைப்பொழிவையும் ஆண்டு முழுவதும் மிதமான வெப்பநிலையையும் கொண்டுள்ளது.  

## மக்கள்தொகை விவரம்
அம்பாரில் கன்னடம் பேசும் மக்கள் அதிகமாக வசித்து வருகின்றனர். இங்கு துளுவும் பரவலாகப் பேசப்படுகிறது. உள்ளூர் பொருளாதாரம் பெரும்பாலும் விவசாயத்தை அடிப்படையாகக் கொண்டுள்ளது. இவ்வூரில் அரிசி, தேங்காய் மற்றும் பாக்கு ஆகியவை முக்கிய பயிர்கள் ஆகும்.  

## கலாச்சாரம் மற்றும் திருவிழாக்கள்
அம்பாரில் நாக பஞ்சமி, தீபாவளி மற்றும் விநாயகர் சதுர்த்தி போன்ற பண்டிகைகள் கொண்டாடபடுகின்றன. இந்த கிராமத்தில் பல கோயில்கள் உள்ளன, இவற்றில் உள்ளூர் சமூகத்தின் வழிபாட்டுத் தலமான ஸ்ரீ மகாலிங்கேஸ்வரர் கோயில் அடங்கும்.  

யசிகானா மற்றும் பூத கோலா போன்ற பாரம்பரிய கலை வடிவங்கள் கிராமத்தின் கலாச்சார பாரம்பரியத்தின் ஒரு முக்கிய பகுதியாகும் உள்ளது. மேலும் அவை சிறப்பு சந்தர்ப்பங்களில் நிகழ்த்தப்படுகின்றன.  

## கல்வி
இந்த கிராமத்தில் ஆரம்ப மற்றும் இடைநிலைக் கல்வி நிறுவனங்கள் உள்ளன. உயர்கல்விக்காக, மாணவர்கள் பெரும்பாலும் குந்தபுரா அல்லது உடுப்பிக்குச் செல்கிறார்கள்.  

## இணைப்பு
அம்பார், குந்தபுரா மற்றும் அருகிலுள்ள நகரங்களுடன் சாலை வழியாக இணைக்கப்பட்டுள்ளது. பொது மற்றும் தனியார் பேருந்து சேவைகள் பொதுவாகப் பயன்படுத்தப்படுகின்றன. அருகிலுள்ள ரயில் நிலையம் குந்தபுரா ரயில் நிலையம், மற்றும் அருகிலுள்ள விமான நிலையம் மங்களூர் சர்வதேச விமான நிலையம் ஆகும். இது சுமார் 100 கிலோமீட்டர் தொலைவில் அமைந்துள்ளது.
# பசிர்காட் வடக்கு சட்டமன்றத் தொகுதி


**பசிர்காட் வடக்கு சட்டமன்றத் தொகுதி** (Basirhat Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது|பசிர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | முசுதபா பின் காசிம் | rowspan=2 | இந்தியப் பொதுவுடமைக் கட்சி (மார்க்சிஸ்ட்) |
| 2016 | ரஃபிகுல் இசுலாம் மண்டல் |  |  |
| 2021 | அகில இந்திய திரிணாமுல் காங்கிரசு | } |  |
## தேர்தல் முடிவுகள்
### 2021
# சீசியம் அயோடைடு


## தொகுப்பு முறை தயாரிப்பும் கட்டமைப்பும்

பருமனான சீசியம் அயோடைடு படிகங்கள் கனசதுர CsCl படிக அமைப்பைக் கொண்டுள்ளன, ஆனால் நானோமீட்டர்-அளவிலான மெல்லிய CsI ஒளிப்படத்தகடுகளின் கட்டமைப்பு வகையானது வினைவேதிப்பொருளைப் பொறுத்து அமைகிறது-இது மைகாவிற்கு CsCl ஆகவும், இலித்தியம் புளோரைடு, சோடியம் புரோமைடு மற்றும் ஆகிய வினைவேதிப் பொருள்களுக்கு சோடியம் குளோரைடாகவும் அமைகிறது.  

சீசியம் அயோடைடு அணுச் சங்கிலிகளை இரட்டைச் சுவர் கார்பன் நானோகுழாய்களுக்குள் வளர்க்கலாம். இத்தகைய சங்கிலிகளில் அயோடின் அணுக்கள் சிறிய நிறை கொண்டவை என்றாலும் எலக்ட்ரான் மைக்ரோகிராஃப்களில் Cs அணுக்களை விட பிரகாசமாகத் தோன்றும். இந்த வேறுபாடு Cs அணுக்களுக்கு இடையிலான மின்னூட்ட வேறுபாட்டால் விளக்கப்படுகிறது. இதன் விளைவாக, Cs அணுக்கள் சுவர்களில் ஈர்க்கப்பட்டு, நானோகுழாய் அச்சை நோக்கித் தள்ளப்படும் I அணுக்களை விட வலுவாக அதிர்வுறும்.  

## பண்புகள்
**சீசியம் அயோடைடின் நீரில் கரையக்கூடிய தன்மை**

| கரைதிறன் (wt%) | 30.9 | 37.2 | 43.2 | 45.9 | 48.6 | 53.3 | 57.3 | 60.7 | 63.6 | 65.9 | 67.7 | 69.2 | } |
| --- | --- | --- | --- | --- | --- | --- | --- | --- | --- | --- | --- | --- | --- |

## பயன்பாடுகள்
மினுமினுப்பிகளாக இருக்கும் சீசியம் அயோடைடு படிகங்களின் ஒரு முக்கியமான பயன்பாடு, சோதனைத் துகள் இயற்பியலில் மின்காந்த வெப்ப அளவியல் ஆகும். தூய சீசியம் அயோடைடு என்பது ஒப்பீட்டளவில் குறைந்த ஒளி விளைச்சலைக் கொண்ட ஒரு வேகமான மற்றும் அடர்த்தியான ஒளிரும் பொருள் ஆகும், குளிர்விக்கும் போது இப்பண்பு கணிசமாக அதிகரிக்கிறது. இச்சேர்மத்தின் மிகவும் சிறிய மோலியர் ஆரம் 3.5 செ. மீ. ஆகும். இது இரண்டு முக்கிய உமிழ்வுக் கூறுகளை வெளிப்படுத்துகிறது. ஒன்று புற ஊதாக் கதிர் பகுதிக்கு அருகில் 310 நானோமீட்டர் அலைநீளத்திலும், ஒன்று 460 நானோமீட்டரிலும் உள்ளது. சீசியம் அயோடைடின் குறைபாடுகள் அதிக வெப்பநிலை சாய்வு மற்றும் லேசான நீர் உறிஞ்சும் திறன் ஆகும்.  

ஃபோரியர் உருமாற்ற அகச்சிவப்பு (FTIR) நிறமாலைகளில் சீசியம் அயோடைடு ஒரு கற்றை சிதைப்பானாகப் பயன்படுத்தப்படுகிறது. இது மிகவும் பொதுவான பொட்டாசியம் புரோமைடு கற்றை சிதைப்பான்களை விட பரந்த பரிமாற்ற வரம்பைக் கொண்டுள்ளது, இது தொலைதூர அகச்சிவப்பு வரம்பில் வேலை செய்கிறது. இருப்பினும், ஒளியியல் தரமான சீசியம் அயோடைடு படிகங்கள் மிகவும் மென்மையாகவும், பிளவுபடுத்தவோ மெருகூட்டவோ கடினமாக உள்ளன. இவை (பொதுவாக ஜெர்மானியம்) உடன் பூச்சு பூசப்பட்டு, வளிமண்டல நீராவிகளுடனான தொடர்புகளைக் குறைக்க ஒரு உலர்த்தும் கருவியில் சேமிக்கப்பட வேண்டும்.  

பிம்பம் அடர்வி உள்ளீட்டு பாஸ்பர்களுக்கு கூடுதலாக, சீசியம் அயோடைடு பெரும்பாலும் தட்டையான பலகம் வடிவ எக்சு கதிர் காணிகளில் ஒளிரும் பொருளாகவும் மருத்துவத்தில் பயன்படுத்தப்படுகிறது.
# புரோன்கோசெலா சமரக்தினா


**புரோன்கோசெலா சமரக்தினா ** (*Bronchocela smaragdina*) என்பது ஓந்தியின் ஒரு சிற்றினமாகும். "மரகதம்" என்பதற்கு இலத்தீன் மொழியில் "சமரக்தினசு" என்று பெயர். இது இந்த சிற்றினத்தின் பிரகாசமான பச்சை நீல நிறத்தினை குறிப்பதாக இடப்பட்டது. இது தென்கிழக்காசியாவில் காணப்படுகிறது.  

## புவியியல் வரம்பு
- கம்போடியா
- தாய்லாந்து
- வியட்நாம்
# நெப்டியூனியம்(V) ஆக்சைடு


## தயாரிப்பு
நெப்டியூனியம்(VI) ஆக்சைடு (NpO<sub>3</sub>·xH<sub>2</sub>O), நெப்டியூனைல்(V) ஐதராக்சைடு (NpO<sub>2</sub>OH), நெப்டியூனைல்(VI) ஐதராக்சைடு (NpO<sub>2</sub>(OH)<sub>2</sub>), நெப்டியூனியம்(V) நைட்ரேட்டுகள் (NpO(NO<sub>3</sub>)<sub>3</sub> அல்லது NpO<sub>2</sub>NO<sub>3</sub>) போன்ற நெப்டியூனியத்தின் பிற சேர்மங்களை அதிக வெப்பநிலையில் சுட்டு நெப்டியூனியம்(V) ஆக்சைடைத் தயாரிக்கலாம்.  

கரைசலிலுள்ள நெப்டியூனைல் அயனிகளை வீழ்படிவாக்குவதன் மூலமும் இதைத் தயாரிக்கலாம்.:  

::2NpO<sub>2</sub><sup>+</sup>(நீரிய) + H<sub>2</sub>O(நீர்மம்) -> Np<sub>2</sub>O<sub>5</sub>(படிகம்) + H<sup>+</sup>(நீரிய)  

## வினைகள்
நெப்டியூனியம்(V) ஆக்சைடு 700 கெல்வின் வெப்பநிலையில் சிதைவடைந்து, நெப்டியூனியம்(IV) ஆக்சைடு மற்றும் ஆக்சிசன் வாயுவை உருவாக்குகிறது:  

: Np<sub>2</sub>O<sub>5</sub> -> NpO<sub>2</sub> + 1/2 O<sub>2</sub>  

நெப்டியூனைல்(VI) ஐதராக்சைடை அதிக வெப்பநிலையில் சுட்டு உற்பத்தி செய்யப்படும் நெப்டியூனியம்(V) ஆக்சைடு சேர்மம் NpO<sub>2</sub> சேர்மத்தை அடைவதற்கு முன்பு ஓர் இடைநிலை கட்டமான Np<sub>4</sub>O<sub>9</sub> வழியாகச் செல்கிறது.  

## கட்டமைப்பு

நெப்டியூனியம்(V) ஆக்சைடு ஓர் அடுக்கு அமைப்பை ஏற்றுக்கொள்கிறது. வெவ்வேறு அடுக்குகளில் உள்ள தொடர்புடைய நெப்டியூனியம் அணுக்கள் ஆக்சிசன் அணுக்களால் பாலமாகி, நெப்டியூனைல் நேர்மின் அயனிகளின் சங்கிலிகளை உருவாக்குகின்றன. ஒவ்வொரு அடுக்குக்குள்ளும், நெப்டியூனைல் நேர்மின் அயனிகள் ஆக்சிசன் அணுக்களால் இணைக்கப்பட்டுள்ளன.  

நெப்டியூனியம்(V) ஆக்சைடின் படிக அமைப்பு மூன்று தனித்துவமான நெப்டியூனியம் தளங்களைக் கொண்டுள்ளது. இரண்டு தளங்கள் ஐங்கோண இருபிரமிடல் ஒருங்கிணைப்பு வடிவவியலைக் கொண்டுள்ளன. மற்றொன்று நாற்கோண இருபிரமிடல் ஒருங்கிணைப்பு வடிவவியலைக் கொண்டுள்ளது.  

நெப்டியூனியம்(V) ஆக்சைடு படிகங்கள் ஒற்றைச் சாய்வு கொண்டவையாகும். P2/c என்ற இடக்குழுவும், ஒர் அலகு செல்லிற்கு நான்கு வாய்ப்பாட்டு அலகுகளும் a=8.17Å, b=6.58Å, c=9.313Å, மற்றும் β=116.09°. என்ற அணிக்கோவை அளவுருக்களும் கட்டமைப்பில் உள்ளன. சேர்மத்தின் அடர்த்தி 8.18 கிராம்/செ.மீ<sup>3</sup> ஆகும்.  

## பிற பண்புகள்
நெப்டியூனியம்(V) ஆக்சைடு 22 கெல்வின் வெப்பநிலையில் எதிர்பெர்ரோ காந்த வரிசைப்படுத்தலுக்கு உட்படுகிறது.
# பறவை ஒளிப்படவியல்

**பறவை ஒளிப்படவியல்** *(Bird photography)*என்பது பறவைகளின் ஒளிப்படங்களை எடுக்கும் ஒரு சிறப்பு துறையாகும். இது பறவைகளின் நடத்தை, தோற்றம் மற்றும் வாழ்விடங்கள் போன்ற விடயங்களை ஒளிப்படம் எடுக்கும் செயற்பாடாகும்.  
பறவை ஒளிப்படவியலின் அடிப்படைக் கொள்கை, ஒரு ஒளிப்படக்கருவி மூலம் பறவைகளின் ஒளிப்படங்களை எடுப்பதாகும். இதில் பறவைகளின் பலவிதமான வகை வடிவங்கள், நடையங்கள் மற்றும் வாழ்விடங்களை பதிவிடுவதால், பறவை ஒளிப்படவியல் ஒரு கலை மற்றும் அறிவியல் கலவையாகும்.  
பறவை ஒளிப்படவியலில், பறவைகளின் உருவம், நடத்தை, பறக்கும் முறை, இனப்பெருக்கம், உணவு பழக்கங்கள் போன்றவற்றை படம்பிடித்து பதிவுசெய்வதில் அடங்கும். மேலும், இது பறவைகளின் வாழ்விடங்களை பாதுகாப்பதற்கும், பறவைகளைப் பற்றிய விழிப்புணர்வை மக்களிடையே அதிகப்படுத்துவதற்கும் உதவுகிறது.  

## வரலாறு
1900 -1930களின் நடுப்பகுதி வரை, தீவிரமாகப் பணியாற்றிய ஆங்கிலப் பறவை ஒளிப்படக் கலைஞரான எம்மா லூயிசா டர்னர் போன்றவர்களை பறவை ஒளிப்படக் கலையில் ஈடுபடத் தூண்டியது. பறவை ஒளிப்படம் எடுக்கும் நடைமுறை ஒரு முக்கியமான தருணத்தில் வந்தது என்றும், அச்சிடுதல் மற்றும் ஒளிப்படம் எடுக்கும் நுட்பங்களின் வளர்ச்சியுடன் மட்டுமல்லாமல், உலகளவில் சுற்றுச்சூழல் விழிப்புணர்வு அதிகரித்ததன் மூலம் அது வேகமாக வளர்ந்தது என்றும் கூறப்படுகிறது.  

20 ஆம் நூற்றாண்டின் முற்பகுதியில், பறவை கண்காணிப்பு *(காட்டுப் பறவைகளைக் கவனிக்கும் நடைமுறை)* பிரபலமடைந்தது. ஆரம்பகால ஒளிப்படக்கருவிகள் மெதுவாகவும் சிரமமாகவும் இருந்தன, எனவே மற்ற இயற்கை ஒளிப்படப் பொருட்களை விட உயிருள்ள பறவைகளின் நல்ல ஒளிப்படங்களைப் பெறுவது கடினமாக இருந்தது. பெரும்பாலான பறவை ஆர்வலர்கள் பறவைகளின் நடத்தையை மட்டுமே பார்ப்பவர்களாக இருந்தனர். 1980 களில் தானியங்கிக் குவியம் அறிமுகப்படுத்தப்பட்டபோதும், தொலையொளி வில்லைகள் மற்றும் படச்சுருள்களின் விலை பெரும்பாலான வளரும் இயற்கை ஒளிப்படக் கலைஞர்களுக்கு பறவை ஒளிப்படத்தை மிகவும் விலை உயர்ந்ததாக மாற்றியது.  

## இவற்றையும் காண்க
- இயற்கை நிழற்படக்கலை
- காட்டுயிர் ஒளிப்படக்கலை
# இங்கல்கஞ்ச் சட்டமன்றத் தொகுதி

**இங்கல்கஞ்ச் சட்டமன்றத் தொகுதி** (Hingalganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இங்கல்கஞ்ச், பசிர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கோபால் சந்திர கயென் | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | அனில் கிருசுணா மண்டல் | இந்தியப் பொதுவுடைமைக் கட்சி |  |
| 1977 | சுதான்ங்சூ மண்டல் | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1982 | சுதான்ங்சூ சேகர் மண்டல் |  |  |
| 1987 | சுதான்ங்சூ மண்டல் |  |  |
| 1991 | கயென் ரிபன் |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | ஆனந்தமய மண்டல் | இந்தியப் பொதுவுடைமைக் கட்சி |  |
| 2016 | தேவேசு மண்டல் | அகில இந்திய திரிணாமுல் காங்கிரசு |  |
| 2021 | } |  |  |
## தேர்தல் முடிவுகள்
### 2021
# சுமித்ரா குல்கர்னி



**சுமித்ரா குல்கர்னி** (*Sumitra Kulkarni*) ஒரு இந்திய அரசியல்வாதி ஆவார். மகாத்மா காந்தியின் குடும்பத்தில் பிறந்த இவர் முதுகலைப் பட்டம் படித்து, அரசியலில் சேருவதற்கு முன்பு இந்திய ஆட்சிப் பணி அலுவலராகப் பணியாற்றினார். இவர் 1972 ஆம் ஆண்டு முதல் 1978 ஆம் ஆண்டு வரை மாநிலங்களவை உறுப்பினராகப் பணியாற்றினார்.  

## வாழ்க்கை வரலாறு
குல்கர்னி 1929 ஆம் ஆண்டு அக்டோபர் மாதம் 5 அன்று அகமதாபாத்தில் உள்ள சபர்மதி ஆசிரமத்தில் பிறந்தார். இவர் ராம்தாஸ் காந்தியின் மகளும் ,மகாத்மா காந்தியின் பேத்தியும் ஆவார். இவர் காந்தியின் ஆசிரமத்தில் பல ஆண்டுகள் பணியாற்றினார், மேலும் வர்தா அருகிலுள்ள சேவாகிராமில் வளர்ந்தார். இவர் பனாரஸ் இந்து பல்கலைக்கழகத்தின் மகளிர் கல்லூரியில் வெளியுறவுக் கொள்கை மற்றும் நவீன உலகின் தூதாண்மையியலில் நிபுணத்துவத்துடன் வரலாற்றில் முதுகலைப் பட்டம் பெற்றுள்ளார். இவர் சட்டத்தில் இளங்கலைப் பட்டமும் பெற்றுள்ளார்.  

இவர் இந்திய ஆட்சிப் பணி அலுவலராகவும் மத்தியப் பிரதேசத்தில் ஆட்சியராகவும் இருந்தார். இவர் இந்திய தேசிய காங்கிரசில் சேர இந்திரா காந்தி<nowiki/>யால் வற்புறுத்தப்பட்டார். 1972 ஆம் ஆண்டில் இந்திய ஆட்சிப் பணி அலுவலர். பதவியிலிருந்து விலகிய இவர், குசராத்தைப் பிரதிநிதித்துவப்படுத்தும் மாநிலங்களவை உறுப்பினராகத் தேர்ந்தெடுக்கப்பட்டார். அவசரநிலையின் போது இவர் இந்திய தேசிய காங்கிரசின் மீது ஏமாற்றமடைந்தார், இதனால் இவர் 1977 ஆம் ஆண்டு மார்ச் மாதம் 2 அன்று ஜனநாயகத்திற்கான காங்கிரசுக்கு மாறினார். இக்கட்சி பின்னர் ஜனதா கட்சியுடன் இணைக்கப்பட்டது. இவர் 1972 ஆம் ஆண்டு ஏப்ரல் மாதம் 10 முதல் 1978 ஆம் ஆண்டு ஏப்ரல் மாதம் 9 வரை மாநிலங்களவை உறுப்பினராகப் பணியாற்றினார். தேர்தலின் போது இவர் மது எதிர்ப்பு பிரச்சாரத்தை மேற்கொண்டார்.  

## தனிப்பட்ட வாழ்க்கை
குல்கர்னி ஐஐஎம் அகமதாபாத் டீன் கஜானன் ரகுநாத் குல்கர்னியை மணந்தார். இவர்களுக்கு இரட்டை மகன்களான ஸ்ரீராம், ஸ்ரீகிருஷ்ணா ஆகியோரும் ஒரு மகள் சோனாலியும் உள்ளனர்.
# லாப்தால்


**லாப்தால்** (*Lapthal*) இந்தியாவின் உத்தரகண்ட் மாநிலத்தின் பிதௌரகட் மாவட்டம் மற்றும் சமோலி மாவட்டத்தில் அமைந்துள்ளது. லாப்தால் வரலாற்று ரீதியாக இந்தியப் பிரதேசத்தின் ஒரு பகுதியாகும், தற்போது சீனா திபெத் ந்காரி மாகாணத்தின் ஜண்டா கவுண்டியின் சில உரிமைகோரல்களுடன் இந்தியாவின் கட்டுப்பாட்டில் உள்ளது.  

## லாப்தாலின் தோற்றம்
இமயமலையின் வடகிழக்கில் உள்ள பிதௌரகட் மாவட்டத்தில் அமைந்துள்ள லாப்தால் பிராந்தியம், பண்டைய தேத்திசுப் பெருங்கடல் வரை ஒரு கவர்ச்சிகரமான புவியியல் வரலாற்றைக் கொண்டுள்ளது. இடையூழிக் கால சகாப்தத்தின் போது, தேத்திசுப் பெருங்கடல் என்பது கோண்டுவானா மற்றும் லாரேசியா ஆகிய மீப்பெருங்கண்டங்களைப் பிரிக்கும் ஒரு பரந்த பெருங்கடலாக இருந்தது. புவியோட்டுத் தட்டுகளின் இயக்கங்கள் படிப்படியாக இந்த நிலப்பரப்புகளை ஒன்றாகத் தள்ளியதால், தேத்திசு கடல் மூடத் தொடங்கியது, இது கம்பீரமான இமயமலையை உருவாக்கியது. இன்று, லாப்தால் பிராந்தியம் இந்தக் கடந்த காலத்தைப் பற்றிய ஒரு அரிய பார்வையை வழங்குகிறது, கடல் புதைபடிவங்கள் மற்றும் வண்டல் பாறை அமைப்புகள் ஒரு காலத்தில் தேத்திசுக் கடலின் அடிப்பகுதியில் இருந்தன, இப்போது அவை மேற்பரப்பில் காணப்படுகின்றன. இந்தப் புவியியல் எச்சங்கள் பூமியின் மாறும் வரலாறு மற்றும் தற்போதைய இமயமலை நிலப்பரப்பை வடிவமைத்த செயல்முறைகள் பற்றிய விலைமதிப்பற்ற நுண்ணறிவுகளை வழங்குகின்றன.  

## லாப்தாலில் முன்மொழியப்பட்ட புதைபடிவ தேசியப் பூங்கா

2011 முதல் 2021 வரையிலான பிதௌரகட் வனப் பிரிவின் நிர்வாகத் திட்டம், இந்தோ-திபெத்திய எல்லைக்கு அருகில் அமைந்துள்ள லாப்தால் பிராந்தியத்தை புதைபடிவ தேசியப் பூங்காவாக அறிவிக்க வேண்டும் என்று பரிந்துரைத்துள்ளது. எல்லைப்புறச்சாலைகள் அமைப்பு ரிம்கிமை 41 கிலோமீட்டர் தொலைவில் உள்ள மலாரி அருகிலுள்ள வாழ்விடத்துடன் இணைக்க 24 ஆண்டுகள் ஆனது.
# சுபாங்கி சுவரூப்



# சுபாங்கி சுவரூப்
**சுபாங்கி சுவரூப்** (*Shubhangi Swaroop*) இந்தியக் கடற்படையில் லெப்டினன்ட்டு கமாண்டராகப் பணியாற்றும் ஒரு பெண் அதிகாரி ஆவார்.இவர் இந்தியக் கடற்படையின் முதல் பெண் விமானி ஆவார். அவர் இந்தியக் கடற்படையில் கடற்கண்காணிப்பு வானூர்தி விமானியாக உள்ளார்.  
## பிறப்பு
சுபாங்கி சுவரூப் 1995 ஆம் ஆண்டு சனவரி 17 ஆம் தியதி உத்தரப் பிரதேசத்தின் தில்காரில் பிறந்தார்.  
## தொழில்
சுபாங்கி, 2017 ஆம் ஆண்டு கேரள மாநிலம் கண்ணூரில் உள்ள எழிமலாவில் அமைந்துள்ள இந்தியக் கடற்படை கல்விக்கழகத்தில் பட்டம் பெற்ற முதல் பெண் அதிகாரிகளில் ஒருவராவார்.  

தமிழ்நாட்டின் வேலூர் தொழில்நுட்ப பல்கலைக்கழகத்தில் உயிரித் தொழில்நுட்பம் பிரிவில் பொறியியல் பட்டம் பெற்ற இவர், ஹைதராபாத்தில் உள்ள இந்திய வான்படை கல்விக்கழகத்தில் பயிற்சி பெற்றார். அவர் ஒரு தேசிய டைக்குவாண்டோ சாம்பியனும் ஆவார். டோர்னியர் விமானத்தில் கடல்சார் உளவுத்துறை (எம் ஆர்) பணிகளுக்கான இந்திய கடற்படையின் முதல் மூன்று பெண் விமானிகளில் இவரும் ஒருவர்.  
## தனிப்பட்ட வாழ்க்கை
இவர் இந்தியாவின் உத்தரப்பிரதேசத்தில் உள்ள தில்ஹாரைச் சேர்ந்தவர்.அவரது தந்தை கியான் சுவரூப் கடற்படையில் கமாண்டர் (கட்டளை அதிகாரி )என்னும் தரத்தில் அதிகாரியாக உள்ளார். அவரது தாயார் திருமதி கல்பனா சுவரூப் கர்நாடகாவில் கார்வாரில் உள்ள கடற்படை குழந்தைகள் பள்ளியில் ஆசிரியராக உள்ளார்.<ref>
# கோசாபா சட்டமன்றத் தொகுதி


**கோசாபா சட்டமன்றத் தொகுதி** (Gosaba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. இது ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கணேசு சந்திரா மோண்டல் | புரட்சிகர சோசலிசக் கட்சி |  |
| 1972 | பரேசு பைத்யா | இந்திய தேசிய காங்கிரசு |  |
| 1977 | கணேசு சந்திரா மோண்டல் | rowspan=7 | புரட்சிகர சோசலிசக் கட்சி |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | சித்த ரஞ்சன் மண்டல் |  |  |
| 2011 | செயந்தா நசுகர் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |

## தேர்தல் முடிவுகள்
### 2021
# பாசந்தி சட்டமன்றத் தொகுதி


**பாசந்தி சட்டமன்றத் தொகுதி** (Basanti Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பசாந்தி, ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | பஞ்சானன் சின்கா | rowspan=2 | இந்திய தேசிய காங்கிரசு |
| 1972 |  |  |  |
| 1977 | கலிபடா பர்மன் | rowspan=8 | புரட்சிகர சோசலிசக் கட்சி |
| 1982 | சுபாசு நசுகர் |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 | கோவிந்த சந்திர நசுகர் | rowspan=2 | அகில இந்திய திரிணாமுல் காங்கிரசு |
| 2021 | சியாமல் மண்டல் | } |  |
## தேர்தல் முடிவுகள்
### 2021
# வார்ப்புரு:11ஆவது சட்டமன்ற உறுப்பினர்கள்

<noinclude>  

## பயன்பாடு
தமிழ்நாடு சட்டமன்றப் பேரவை “யார் - எவர்” பதினொறாவது சட்டப்பேரவை|பக்கம்=FOO}}  
தமிழ்நாடு சட்டமன்றப் பேரவை “யார் - எவர்” பதினொறாவது சட்டப்பேரவை=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# யாகிட்டு



**யாகிட்டு** (*Yagiite*) என்பது NaMg<sub>2</sub>(AlMg<sub>2</sub>Si<sub>12</sub>)O<sub>30</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யாகிட்டு ஓசுமிலைட்டு குழுவைச் சேர்ந்த வளையசிலிக்கேட்டு கனிமமாகும். 1968 ஆம் ஆண்டில் கிரணாடா மாகாணத்தில் (எசுப்பானியா) கொலமேராவில் விழுந்த இரும்பு விண்கல்லில் கண்டுபிடிக்கப்பட்டது. சப்பானிய கனிமவியலாளர் கென்சோ யாகியின் பெயரிடப்பட்டது. இதன் சிஏஎசு பதிவு எண் ஐ.எம்.ஏ.1968-020 ஆகும்.  

பன்னாட்டு கனிமவியல் சங்கம் யாகிட்டு கனிமத்தை Yagஎன்ற குறியீட்டால் அடையாளப்படுத்துகிறது.  

## கட்டமைப்பு
யாகிட்டு கனிமம் சோடியம் மற்றும் மக்னீசியத்தின் நீரற்ற அலுமினோ சிலிக்கேட்டு கனிமமாகும். அறுகோண படிக அமைப்பில் சிலிக்கேட்டு நான்முகி இரட்டை வளையங்களில் அமைக்கப்பட்டு இது படிகமாகிறது. மூலக்கூற்று வாய்ப்பாடு தனிமங்களைத் தவிர, தைட்டானியம், குரோமியம், இரும்பு, மாங்கனீசு மற்றும் கால்சியம் போன்ற அசுத்தங்களையும் யாகிட்டு கனிமம் பொதுவாக கொண்டுள்ளது.  

## கிடைக்கும் இடங்கள்
கொலமேராவின் (எசுப்பானியா) இரும்பு விண்கல்லுக்குள் சிலிக்கேட்டின் சேர்க்கைப் பொருளாக மட்டுமே காணப்படுகிறது. இதில் யாகிட்டு மக்னீசியம் நிறைந்த சூழலில் படிகமாக்கப்பட்டுள்ளது டையோப்சைடு, விட்லாகைட்டு, டிரைடிமைட்டு, ஆல்பைட்-அனார்டைட்டு வகையின் பிளேகியோகிளேசு மற்றும் இரும்பு-நிக்கல் உலோகக்கலவைகள் போன்ற பிற கனிமங்களுடன் சேர்ந்து காணப்படுகிறது.